text: Norðurlendsk bókmentavika: Tendra eitt ljós og les
text: #000000
text: Upplestrarvikan kemur til sjóndar, við at bókasøvn, skúlar og aðrir mentanarstovnar millum annað skipa fyri upplestri fyri børnum og ungum. Nýtt evni verður kosið fyri hvørt ár, og somuleiðis ein nýggj barna- og ungdómsbók, ið onkursvegna kann knýtast at evninum.
text: #000002
text: Ársins valdu barna- og ungdómsbøkur eru báðar týddar til føroyskt. Tí kunnu føroysk børn og ung eisini vera við til hesa felags uppliving Norðurlandanna.
text: #000003
text: Bæði barna- og ungdómsbókin hava vunnið Barna- og ungdómsbókmentavirðisløn Norðurlandaráðsins. Barnabókin hevur heitið Øll telja við. Heitið er tvískilt; samstundis sum at vera ein teljibók, peikar bókin eisini á, at hvørt einasta menniskja í heiminum telur við og hevur sítt virði. Ungdómsbókin í ár er Drápsmansapan. Hendan býður okkum inn í ein fjøtrandi heim, har óloystar morðgátur og ein mannlík apa gera um seg.
text: #000004
text: Les meira um bøkurnar niðanfyri. Og minst til, at tú sum norðbúgvi allarhelst kemur heilskapað/ur gjøgnum myrka veturin, um bert tú hevur eina góða bók í fanginum og eitt fjálgt ljós á náttborðinum.
text: #000005
text: Drápsmansapan er framhald av tí nógv róstu Ótrúliga søgan um Sally Jones, og verður ein triðja bók í røðini eisini útgivin komandi ár. Hesa ferð er tað apan Sally Jones, ið sigur frá søguni. Á skrivimaskinu síni frá 1908 skrivar hon um, hvat henni hevur verið fyri. Sally Jones og vinur hennara chiefurin eru strandað í Lissabon. Her verða tey vavd inn í eitt smuglaramál, og chiefurin verður ákærdur fyri eitt morð, hóast hann er ósekur. Sally Jones hevur miklar maktir ímóti sær. Ein søga um myrk loyndarmál, gramleika og óndskap, óvæntað vinalag, vón, fyrigeving og semju.
text: #000006
text: Hendan bókin er yðjandi full av fólki. Tú kanst telja tey, fylgja teimum, dáma tey og leggja til merkis, hvussu søgur teirra flættast saman. Hyggur tú ordiliga væl, finnur tú kanska teg sjálva/n. Tey litføgru menniskjuni, ið mynda bókina, økjast í tali sum blaðað verður. Ikki bert er hetta ein teljibók. Tað er eisini ein bók, ið gevur rúmd fyri prátinum um teir stóru spurningarnar. Øll menniskju hava sína egnu serligu søgu, og í mannahavinum, ið lýst verður í bókini, kemur hetta serliga týðiliga til sjóndar.
text: #000007
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000009
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000010